טובה (קיסר יפן)

הקיסר טוֹבָּה (ביפנית: 鳥羽天皇; 24 בפברואר 1103 - 20 ביולי 1156) היה קיסר יפן ה-74 לפי הרשימה המסורתית של קיסרי יפן. שלטונו נמשך מ-1107 עד 1123.

גנאלוגיה
לפני עלייתו לכס הקיסרות היה שמו הפרטי מונהיטו-שינו (宗仁親王). הוא היה בנו של הקיסר הוריקאווה ואמו הייתה פוג'יווארה נו אישי. טובה נשא לאישה שלוש נשים ולקח מספר פילגשים, שהולידו לו 14 בנים ובנות.

אירועים בחייו
 9 באוגוסט 1107: בשנה העשרים ואחת לשלטונו נפטר הקיסר הוריקאווה בגיל 29. טובה עלה לכס הקיסרות זמן קצר לאחר מכן.
במהלך השנים הראשונות לשלטונו של טובה הייתה השליטה נתונה למעשה בידיו של סבו, הקיסר-לשעבר שירקאווה, בהתאם למסורת בה הקיסר מפנה את כסאו ליורשו, אך ממשיך לשלוט במדינה.
 25 בפברואר 1123: בשנה השבע עשרה לשלטונו נאלץ טובה לוותר על כסאו בהוראת סבו. כס הקיסרות עבר לבנו אקיהיטו, שהיה לקיסר סוטוקו. טובה היה רק בן 21 כשנאלץ לוותר על הכס, אך כבר שלט במשך שש עשרה שנים.
 1129: נפטר הקיסר-לשעבר שירקאווה, וטובה החל לשלוט בתור קיסר-לשעבר. טובה החזיק במעמד לאורך תקופת שלטונם של שלושה קיסרים: סוטוקו, קונואה וגו-שירקאווה.

ראו גם
 קיסר יפן
רשימת קיסרי יפן

קישורים חיצוניים

ערכים שבהם תבנית בריטניקה אינה מתאימה
יפן: היסטוריה
קיסרי יפן
ילידי 1103
נפטרים ב-1156